hotchpotch/miracl-hf-unified huggingface dataset:
โกปปาอีตาเลีย ฤดูกาล 2017–18
การแข่งขันฟุตบอล โกปปาอีตาเลีย ฤดูกาล 2017–18, หรือที่รู้จักใน ติมคัพ ด้วยเหตุผลด้านผู้สนับสนุน, เป็นฤดูกาลที่ 71 ของฟุตบอลถ้วยแห่งชาติในฟุตบอลอิตาลี
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
ตารางการแข่งขันของแต่ละรอบมีดังนี้:
เวลาทั้งหมดเป็นCEST ().
ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 29 และ 30 กรกฎาคม ค.ศ. 2017.
ทั้งหมด 40 ทีมที่มาจาก เซเรียเบ และ เซเรียเซ และ เซเรียเด เข้าร่วมการแข่งขันในรอบสอง, 20 ทีมที่ผ่านเข้าร่วมจะได้เข้าร่วมกับ 12 ทีมที่มาจาก เซเรียอา ในรอบสาม. แมตช์ในรอบสองจะลงเล่นในวันที่ 5–6 สิงหาคม ค.ศ. 2017.
ทั้งหมด 32 ทีมที่มาจาก เซเรีย อา, เซเรีย เบ และ เซเรีย เซ เข้าร่วมการแข่งขันในรอบสาม, 16 ทีมจะได้ผ่านเข้าสู่รอบสี่. แมตช์ในรอบสามจะลงเล่นในวันที่ 11–13 สิงหาคม ค.ศ. 2017.
แมตช์รอบสี่จะลงเล่นระหว่างวันที่ 28–30 พฤศจิกายน ค.ศ. 2017. เวลาทั้งหมดคือ CET ().
รอบ 16 ทีมสุดท้ายจะลงเล่นระหว่างวันที่ 12–20 ธันวาคม ค.ศ. 2017. เวลาทั้งหมดเป็น CET ().
รอบ 8 ทีมสุดท้าย จะลงเล่นในวันที่ 27 ธันวาคม ค.ศ. 2017 และ 3 มกราคม ค.ศ. 2018.
รอบรองชนะเลิศ เลกแรกจะลงเล่นในวันที่ 31 มกราคม และเลกที่สองในวันที่ 28 กุมภาพันธ์ ค.ศ. 2018.
รอบชิงชนะเลิศจะลงเล่นในวันที่ 9 พฤษภาคม ค.ศ. 2018 ที่ สตาดีโอโอลิมปีโก ใน โรม.
โรงเรียนสโมสรวิทยาลัย
โรงเรียนสโมสรวิทยาลัยจังหวัดเลย เป็นอดีตโรงเรียนชายล้วนประจำจังหวัดเลย ก่อตั้งในปี พ.ศ. 2450 ก่อนที่จะถูกยุบรวมกับโรงเรียนสตรีเลย ในปี พ.ศ. 2515 เป็นโรงเรียนเลยพิทยาคม เนื่องจากเห็นว่าไม่สามารถรับนักเรียนได้ถึง 2,000 คน
ปัจจุบัน ที่ตั้งของโรงเรียนสโมสรวิทยาลัย คือที่ตั้งของโรงเรียนเมืองเลย ซึ่งเป็นโรงเรียนประถมศึกษาแบบสหศึกษาประจำจังหวัดเลย
เจ้าเมืองทุกเมืองต้องตั้งสโมสรเสือป่าขึ้น สำหรับจังหวัดเลยนั้น เมื่อถึงกำหนดที่จะเปิดสอนความรู้ระดับมัธยมขึ้นให้ถึงระดับมัธยม 3 เหมือนจังหวัดอื่น ๆ ยังไม่มีอาคารสถานที่เป็นของตนเองจึงต้องอาศัยสโมสรเสือป่าที่สร้างขึ้นไว้ โดยได้ขออนุญาตจัดตั้งเป็นโรงเรียนประจำจังหวัดเลย “สโมสรวิทยาลัย” ซึ่งเป็นโรงเรียนชายขึ้น สำหรับครูใหญ่คนแรกนั้น ไม่ทราบแน่ชัดว่าเป็นใคร ส่วนครูใหญ่รุ่นหลัง ๆได้แก่ ครูแสน เดชกุญชร (ขุนเดชกุญชรศึกษากร) และมีคณะครูที่ทรงคุณวุฒิเป็นเพื่อนร่วมงาน ได้แก่ ครูเปลื้อง สวามิภักดิ์, ครูผิดตา (เกษม) ศักดิ์เจริญ, ครูสุบรรณ แก้วทอง, ครูมา ประเสริฐสุต และครูคำหาว ผาโคตร
การลงประชามติเอกราชกาตาลุญญา พ.ศ. 2560
สภาบริหารแคว้นปกครองตนเองกาตาลุญญาในประเทศสเปนพยายามจะจัดการลงประชามติว่าด้วยเอกราชของกาตาลุญญาในวันที่ 1 ตุลาคม พ.ศ. 2560 ตามที่มีการเสนอเป็นครั้งแรกในเดือนมิถุนายน พ.ศ. 2560 สภานิติบัญญัติของแคว้นได้ให้ความเห็นชอบกฎหมายการลงประชามติดังกล่าวในสมัยการประชุมสมัยหนึ่งเมื่อวันที่ 6 กันยายน พ.ศ. 2560 พร้อมกับกฎหมายที่ระบุว่าเอกราชจะมีผลผูกพันกับคะแนนเสียงข้างมากปรกติ โดยไม่กำหนดจำนวนขั้นต่ำของผู้มาใช้สิทธิ์ออกเสียง บรรดากลุ่มและพรรคฝ่ายค้านในสภานิติบัญญัติของแคว้นปฏิเสธที่จะมีส่วนร่วมในสมัยการประชุมดังกล่าวและเรียกร้องให้สมาชิกของตนคว่ำบาตรการออกเสียงในญัตตินี้ ยกเว้นกลุ่มกาตาลุญญา ใช่ เป็นไปได้ () ที่งดออกเสียงแต่สนับสนุนการลงประชามติแม้จะมองว่าไม่มีผลผูกพันก็ตาม
กฎหมายลงประชามติดังกล่าวไม่ชอบด้วยธรรมนูญการปกครองตนเองของแคว้นกาตาลุญญาซึ่งกำหนดให้ใช้เสียงข้างมากสองในสามในสภานิติบัญญัติของแคว้นสำหรับการเปลี่ยนแปลงที่เกี่ยวข้องกับสถานะของกาตาลุญญา ส่วนการลงประชามติเองก็ไม่ชอบด้วยรัฐธรรมนูญสเปนเช่นกัน ในวันที่ 7 กันยายน พ.ศ. 2560 ศาลรัฐธรรมนูญสเปนมีมติยับยั้งการลงประชามติตามที่สำนักงานอัยการของรัฐได้ร้องขอไป แต่ฝ่ายบริหารของแคว้นกาตาลุญญากล่าวว่าคำสั่งศาลไม่มีผลกับกาตาลุญญา และดำเนินการรวบรวมเสียงสนับสนุนจากเทศบาล 750 แห่ง จากทั้งหมด 948 แห่งในแคว้น รวมทั้งได้รับการสนับสนุนบางส่วนจากเทศบาลนครบาร์เซโลนา เหตุการณ์เหล่านี้นำไปสู่วิกฤตการณ์รัฐธรรมนูญสเปนและส่งผลให้มีปฏิบัติการของตำรวจเพื่อหยุดยั้งการลงประชามติ
รัฐบาลสเปนคัดค้านการลงประชามติใด ๆ ที่ว่าด้วยการกำหนดการปกครองด้วยตนเองของกาตาลุญญา โดยยืนกรานว่ารัฐธรรมนูญสเปนไม่อนุญาตให้จัดการออกเสียงลงคะแนนว่าด้วยเอกราชไม่ว่าในภูมิภาคใด ๆ ก็ตามในประเทศ และถือว่าการจัดให้มีประชามติเป็นการกระทำที่ผิดกฎหมายหากปราศจากความยินยอมของรัฐบาล ซึ่งเป็นการตีความที่คณะกรรมการประกันบทกฎหมายแห่งกาตาลุญญาเห็นชอบเช่นกัน ถึงกระนั้น ฝ่ายบริหารของแคว้นกาตาลุญญาก็ยืนยันว่าการออกเสียงจะยังคงมีขึ้นในวันที่ 1 ตุลาคม โดยอ้างสิทธิ์ในการกำหนดสถานะการปกครองด้วยตนเอง จนถึงขณะนี้ฝ่ายบริหารของแคว้นได้พยายามหาเสียงสนับสนุนจากนานาชาติแต่ยังไม่สำเร็จ โดยเฉพาะอย่างยิ่ง บรรดาประเทศหุ้นส่วนของสเปนในยุโรปถือว่าสถานะของกาตาลุญญาเป็นเรื่องภายในของสเปนอย่างเคร่งครัด
ฝ่ายบริหารของแคว้นกาตาลุญญาได้ตั้งเป้าหมายที่จะขัดขวางการดำเนินการตามกฎหมายในนามของรัฐบาลสเปนด้วยการผลักดันกฎหมายการลงประชามติผ่านคะแนนเสียงข้างมากปรกติ (ซึ่งไม่คำนึงถึงสัดส่วน) ในสภานิติบัญญัติของแคว้นเมื่อเดือนกันยายน โดยประกาศว่าจะปฏิบัติตามความถูกต้องตามกฎหมายของ "กาตาลุญญาเท่านั้น" (ต่างกับความถูกต้องตามกฎหมายของสเปนโดยทั่วไป) โซรายา ซาเอนซ์ เด ซานตามาริอา รองนายกรัฐมนตรีสเปน ได้เตือนฝ่ายบริหารของแคว้นล่วงหน้าแล้วว่ารัฐบาลสเปนจะยับยั้งกฎหมายการลงประชามติทันทีที่กฎหมายดังกล่าวผ่านสภานิติบัญญัติของแคว้น
ก็อดซิลล่า (ภาพยนตร์ พ.ศ. 2559)
ชิน ก็อตซิลลา () เป็นภาพยนตร์แนววิทยาศาสตร์สัตว์ประหลาดญี่ปุ่น ในภาพยนตร์ของก็อตซิลลาซีรีส์ และภาพยนตร์ที่สร้างจากภาพยนตร์กับมอนสเตอร์ญี่ปุ่นในชื่อเดียวกัน และเป็นภาคเริ่มต้นใหม่ (Reboot) ของภาพยนตร์แฟรนไชส์​​เรื่องก็อดซิลล่า สร้างโดย โตโฮ และCine Bazar และจัดจำหน่ายโดย โตโฮ ภาพยนตร์เรื่องนี้เป็นผลงานกำกับโดย Hideaki Anno และShinji Higuchi กับบทภาพยนตร์ที่เขียนโดย Anno และเทคนิคพิเศษที่กำกับโดย Higuchiภาพยนตร์เรื่องนี้มีหลายคน และการสนับสนุนที่ปรากฏตัวรวมทั้ง Kengo Kora, Ren Osugi, Akira Emoto, Kimiko Yo, Jun Kunimura, Mikako Ichikawa, Pierre Taki, Takumi Saito, Keisuke Koide, Arata Furuta, Sei Hiraizumi, Kenichi Yajima, Tetsu Watanabe, Ken Mitsuishi, Kyūsaku Shimada, Kanji Tsuda, Issei Takahashi, Shinya Tsukamoto, Kazuo Hara, Isshin Inudo, Akira Ogata, Shingo Tsurumi, Suzuki Matsuo, Kreva, Katsuhiko Yokomitsu, และAtsuko Maeda. Mansai Nomura portrayed Godzilla through motion capture.
อินทรีน้อย ลูกหนองไก่ขัน
อินทรีน้อย ลูกหนองไก่ขัน หรือ อินทรีน้อย ส.ธนิกุล (16 กันยายน พ.ศ. 2501 – ) เป็นนักมวยไทยชาวไทยในอดีต ที่สร้างความฮือฮาอย่างมาก ด้วยการแต่งหน้าทาปาก และสวมชุดลิเก ก่อนทำการแข่งขัน
อินทรีน้อย ลูกหนองไก่ขัน มีชื่อจริงคือ ธวัช พิมพ์ทรัพย์ () เป็นบุคคลภูมิลำเนาจากอำเภอท่าม่วง จังหวัดกาญจนบุรี ในปี พ.ศ. 2518 เขามีค่าตัวที่ประมาณสองหมื่นบาท
การแข่งขันที่สร้างตำนานความยิ่งใหญ่ คือรายการคู่เอกศึกวันทรงชัย ณ วันที่ 7 มิถุนายน พ.ศ. 2520 ที่จัดขึ้นโดยทรงชัย รัตนสุบรรณ ซึ่งเขาได้พบกับกาเซ็มน้อย เกียรติ ต.สร้าง ผู้เป็นนักมวยไทยเชื้อสายมุสลิม ด้วยเงินเดิมพัน 6 แสนบาท จากรายการดังกล่าว อินทรีน้อยเป็นฝ่ายชนะคะแนน
วันที่ 11 กันยายน พ.ศ. 2521 ที่เวทีมวยราชดำเนิน เขาได้พบกับคู่ชกอย่างปูจ๋า (ศักดิ์แสงทอง) ธนากร เจ้าของฉายาจอมคาถา ซึ่งได้มาจากการนั่งบริกรรมคาถาในช่วงพักยก อย่างไรก็ตาม ในศึกดังกล่าวอินทรีน้อยก็เป็นฝ่ายชนะคะแนนไปแบบขาดลอย
ภายหลัง อินทรีน้อยได้ย้ายมาอยู่ค่าย ส.ธนิกุล โดยในปี พ.ศ. 2526 เขาเป็นคู่ชกคนสุดท้ายของเผด็จศึก พิษณุราชันย์ ซึ่งเป็นนักชกถ้วยพระราชทาน จากการแข่งขันดังกล่าว อินทรีน้อยเป็นฝ่ายชนะคะแนน และเผด็จศึกประกาศแขวนนวมหลังจากนั้น
อินทรีน้อย เป็นผู้ที่ชื่นชอบลิเก โดยก่อนทำศึกกับใครก็ตามจะแต่งชุดลิเก เพื่อโปรโมทรายการผ่านนิตยสารมวย และในภายหลัง เขาได้อาศัยอยู่กับครอบครัวที่อำเภอศรีราชา จังหวัดชลบุรีอินทรีน้อย เป็นนักมวยไทยที่ได้รับการกล่าวขวัญว่ามีเชิงดี รวมถึงจากการแต่งกายชุดลิเกของเขา ส่งผลให้บุคคลทั่วไปที่ไม่เคยดูมวยไทย เกิดความต้องการที่จะชมการแข่ง
ขบวนการต่อต้านฝรั่งเศส
ขบวนการต่อต้านฝรั่งเศส (,) เป็นกลุ่มขบวนการของกลุ่มเคลื่อนไหวฝรั่งเศสที่ได้ต่อสู้กับนาซีเยอรมันที่ได้เข้ายึดครองฝรั่งเศสและต่อต้านการให้ความร่วมมือของรัฐบาลวิชีในช่วงสงครามโลกครั้งที่สอง.คำว่า Résistance เป็นคำที่ถูกเรียกว่า กลุ่มติดอาวุธขนาดเล็กทั้งชายและหญิง (เรียกว่า มาร์กีในพื้นที่ชนบท) ซึ่งนอกเหนือจากพวกเขาจะเคลื่อนไหวแบบการสงครามกองโจรแล้ว พวกเขายังเผยแพร่ของหนังสือพิมพ์ใต้ดิน การจัดหาข้อมูลข่าวกรองโดยตรง และคอยดูแลของเครือข่ายในการหลบหนีที่ได้ให้ความช่วยเหลือแก่ทหารและนักบินฝ่ายสัมพันธมิตรที่ติดอยู่ในแนวหลังของศัตรู ผู้ชายและหญิงของกลุ่มต่อต้านมาจากทั้งหมดของระดับเศรษฐกิจและความโน้มน้าวทางการเมืองของสังคมฝรั่งเศส รวมทั้งผู้อพยพ; นักวิชาการ, นักศึกษา, ชนชั้นสูง, นักจารีตนิยมในนิกายโรมันคาทอลิก (รวมทั้งพระนักบวช) และพลเรือนจากกลุ่มฝ่ายเสรีนิยม, อนาธิปไตย และคอมมิวนิสต์.
ขบวนการต่อต้านฝรั่งเศสได้มีบทบาทสำคัญในการช่วยเหลือในการรุกโจมตีฝรั่งเศสของฝ่ายสัมพันธมิตรในภายหลังจากการบุกครองนอร์มังดี เมื่อวันที่ 6 มิถุนายน ค.ศ. 1944 และเป็นที่รู้จักที่น้อยที่สุดคือการบุกครองโพรวองซ์ เมื่อวันที่ 15 สิงหาคม ได้ให้ข่าวกรองทางทหารในการป้องกันเยอรมันที่ได้ที่รู้จักกันคือ กำแพงแห่งแอตแลนติก และการแปรขบวนทัพของกองทัพเวร์มัคท์และคำสั่งในการรบ ขบวนการต่อต้านฝรั่งเศสได้วางแผนในการประสานงานและปฏิบัติการในการก่อวินาศกรรมในกริดไฟฟ้า การอำนวยในการขนส่ง และเครือข่ายของโทรคมนาคม นอกจากนี้ยังได้มีความสำคัญทางการเมืองและทางศีลธรรมต่อฝรั่งเศส ทั้งในช่วงการยึดครองของเยอรมันและจากสิบปีหลังจากนั้น เพราะมันได้ทำให้ประเทศนี้ด้วยตัวอย่างที่น่าประทับใจในการบรรลุในความรักชาติเพื่อความจำเป็นของชาติ เพื่อต่อต้านจากภัยคุกคามต่อชาติฝรั่งเศส การปฏิบัติการของกลุ่มต่อต้านนั้นได้อยู่ตรงข้ามกับการให้ความร่วมมือของรัฐบาลฝรั่งเศสที่ตั้งอยู่ที่วิชี ชาวฝรั่งเศสที่ได้เข้าร่วมกับ Milice française กองกำลังกึ่งทหารที่ได้รับการสนับสนุนจากนาซีและชาวฝรั่งเศสที่ได้ไปเข้าร่วมกับหน่วยวัฟเฟิน-เอ็สเอ็ส.
ภายหลังจากการยกพลขึ้นบกที่นอร์มังดีและโพรวองซ์ ส่วนประกอบกองกำลังกึ่งทหารของขบวนการต่อต้านฝรั่งเศสได้ถูกจัดตั้งอย่างเป็นทางการ เป็นลำดับชั้นของหน่วยงานปฏิบัติการที่รู้จักกันดี โดยได้เรียกร่วมกันว่า กองกำลังฝรั่งเศสแห่งกิจการภายในหรือเอฟเอฟไอ (French Forces of the Interior-FFI) ได้มีการคาดว่า จะมีกองกำลังจำนวน 100,000 คน ในเดือนมิถุนายน ค.ศ. 1944 เอฟเอฟไอได้เติบโตอย่างรวดเร็วและได้บรรลุถึงประมาณ 400,000 คนในเดือนตุลาคมของปีนั้น ถึงแม้ว่าการร่วมมือกันของหน่วยเอฟเอฟไอ ในบางกรณีก็ต้องประสบกับปัญหาทางการเมือง จนในที่สุดก็ได้ประสบความสำเร็จและได้รับอนุญาตให้ฝรั่งเศสเพื่อสร้างกองทัพใหม่ให้มีขนาดใหญ่เป็นอันดับ 4 ในทวีปยุโรป (1.2 ล้านคน) โดยวันแห่งชัยชนะยุโรป ( VE Day) ในปี ค.ศ. 1945
เครื่องอิสริยาภรณ์ดาวแดง
เครื่องอิสริยาภรณ์ดาวแดง () เป็นเครื่องอิสริยาภรณ์ทางทหารของ สหภาพโซเวียต เครื่องอิสริยาภรณ์ได้รับการสถาปนาตามประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 6 เมษายน 1930
ลักษณะของเครื่องอิสริยาภรณ์ดาวแดงเป็นดาวห้าแฉกเงินเคลือบสีแดงขนาด 47 มิลลิเมตร ถึง 50 มิลลิเมตร (ขึ้นอยู่กับรูปแบบ) ตรงกลางของเหรียญมีโล่สีเงินออกซิไดซ์มีภาพของทหารสวมเสื้อคลุมและถือปืนไรเฟิลอยู่ ตรงขอบโล่สีเงินออกซิไดซ์มีคำขวัญคอมมิวนิสต์เขียนว่า "กรรมกรทั่วโลกจงสามัคคีกัน !" () ด้านล่างของขอบขอบโล่สีเงินออกซิไดซ์มีข้อความเขียนอักษรย่อของสหภาพโซเวียตในภาษารัสเซียว่า "แอสแอสแอสเอร์" () ด้านล่างสุดของขอบขอบโล่สีเงินออกซิไดซ์มีรูป ค้อนเคียว ด้านหลังของดาวมีอักษรระบุถึงโรงงานที่ผลิดและเลขที่ของเครื่องอิสริยากรณ์
รังเกียจกันไหม
"รังเกียจกันไหม (Do You Mind?)" เป็นซิงเกิลที่ 12 ในปี พ.ศ. 2560 ของนักร้องจิรายุทธ ผโลประการ หรือที่รู้จักกันดีในนามของ UrboyTJ ประพันธ์เนื้อร้องโดย UrboyTJ ,แต่งทำนองโดย Amp และเรียบเรียงโดย UrboyTJ ออกจำหน่ายในวันที่ 19 สิงหาคม พ.ศ. 2560
เป็นเรื่องของความรักที่เกิดขึ้นครับ พอเรารักใครสักคน เราจะกลับมามองตัวเองว่าเราเหมาะสมกับเค้าไหม เค้าจะรังเกียจเราไหม เค้าจะสนใจเราไหม ถ้าเราถามเค้าไปคำตอบจะเป็นยังไง
ในส่วนของดนตรี TJ (ทีเจ) เป็นแนวดนตรี POP (ป๊อบ) จะมีเสียงกีต้าร์ที่ผสมความเป็น Country (คันทรี่) บวกกับ ท่อนแรปที่ยังคงมีให้ได้ยินอยู่และได้รุ่นพี่อย่าง โฟร์ วง 25hours และ ชล วง Owlet Lounge มาร่วมงานเบื้องหลังช่วยบันทึกเสียงกีต้าร์ให้ด้วย ส่วน Music Video ยังคงเน้นความเศร้าของเพลง ด้วยภาพโทนสีขาว-ดำ ทำให้รู้สึกหม่นไปกับความรู้สึกของคำว่า “รังเกียจกันไหม” อีกด้วยเพลง "รังเกียจกันไหม (Do You Mind?)" ติดอันดับสูงสุดที่ 1 จากการจัดอันดับของ Joox ในชาร์ต Joox Top 100 Chart ประจำวันที่ 18 กันยายน พ.ศ. 2560
มาร์โก แวร์รัตตี
มาร์โก แวร์รัตตี (; ; เกิดวันที่ 5 พฤศจิกายน ค.ศ. 1992) เป็นนักฟุตบอลชาวอิตาลี ปัจจุบันเล่นให้กับปารีแซ็ง-แฌร์แม็ง และทีมชาติอิตาลี ในตำแหน่งกองกลาง[[หมวดหมู่:นักฟุตบอลทีมชาติอิตาลี]
[[หมวดหมู่:กองหน้าฟุตบอล]]
[[หมวดหมู่:ผู้เล่นในลีกเอิง]]
[[หมวดหมู่:ผู้เล่นสโมสรฟุตบอลปารีแซ็ง-แฌร์แม็ง]]
โรมัน คาร์เมน
โรมัน ลาซาเรวิช คาร์เมน (; , โอเดสซา – 28 เมษายน 1978, มอสโก) เป็นตากล้องและผู้กำกับภาพยนตร์สงครามชาวโซเวียต และเป็นหนึ่งในผู้มีอิทธิพลมากที่สุดในการทำภาพยนตร์สารคดี
ปฏิบัติการอะนูบิส
ปฏิบัติการอะนูบิส (; ) เป็นปฏิบัติการของตำรวจเพื่อต่อต้านการลงประชามติเอกราชกาตาลุญญาซึ่งมีความพยายามจัดขึ้นในวันอาทิตย์ที่ 1 ตุลาคม พ.ศ. 2560 ผลที่ตามมาของปฏิบัติการและสถานการณ์ทางการเมืองที่เกี่ยวข้องในกาตาลุญญาได้ถูกระบุว่าเป็น วิกฤตการณ์กาตาลุญญา ภายในสถานการณ์ที่ใหญ่กว่าซึ่งเรียกกันว่า วิกฤตการณ์รัฐธรรมนูญสเปน พ.ศ. 2560
กองกำลังเจ้าหน้าที่ปกป้องพลเมือง () ซึ่งเป็นกำลังกึ่งตำรวจกึ่งทหารของสเปนเริ่มปฏิบัติการเมื่อวันพุธที่ 20 กันยายน พ.ศ. 2560 ตามคำสั่งของศาลชั้นต้นหมายเลข 13 แห่งบาร์เซโลนา ที่ทำการส่วนราชการต่าง ๆ ของทบวงการปกครองกาตาลุญญาถูกตรวจค้น มีผู้ถูกจับกุม 14 คนซึ่งรวมถึงตำแหน่งเจ้าหน้าที่ระดับสูง เจ้าหน้าที่ปกครอง และประธานบริหารบริษัทซึ่งมีส่วนเกี่ยวข้องในการเตรียมจัดการลงประชามติ ในเวลาเดียวกัน โรงพิมพ์หลายแห่งก็ถูกตรวจค้นเพื่อหาบัตรออกเสียงและหีบบัตรออกเสียง
หลังจากการจู่โจมดังกล่าว ผู้คนออกมารวมตัวกันทันทีในบริเวณที่ทำการส่วนราชการต่าง ๆ ของแคว้นเพื่อสนับสนุนเจ้าหน้าที่ที่ถูกจับกุมและประท้วงการบุกค้น ในเช้าวันเดียวกัน ฌอร์ดี ซันเช็ซ อี ปิกัญญ็อล ประธานสมัชชาแห่งชาติกาตาลุญญาซึ่งเป็นองค์การที่สนับสนุนเอกราช เรียกร้องให้มี "การต่อต้านอย่างสันติ" ต่อการปฏิบัติงานของเจ้าหน้าที่ตำรวจ และเมื่อถึงวันศุกร์ที่ 22 กันยายน ผู้คนเริ่มรวมกลุ่มกันและปักหลักชุมนุมนอกอาคารต่าง ๆ ของสเปน
การ์ลัส ปุดจ์ดาโมน ประธานทบวงการปกครองกาตาลุญญา กล่าวหาสเปนว่าละเมิดสิทธิมนุษยชนขั้นพื้นฐานและระบุว่าการลงประชามติจะเกิดขึ้นไม่ว่าอย่างไรก็ตาม ในขณะที่มาเรียโน ราฆอย นายกรัฐมนตรีสเปน ระบุว่าการลงประชามติถูกประกาศว่าไม่ชอบด้วยกฎหมายและสั่งเคลื่อนย้ายกำลังพลเพิ่มเติมเข้าไปในกาตาลุญญา คาดกันว่ามีเจ้าหน้าที่ตำรวจและทหารถึง 16,000 นาย กระจายอยู่ตามเมืองต่าง ๆ ของกาตาลุญญาในวันที่ 1 ตุลาคม
โทบอต
โทบอต (ภาษาอังกฤษ:Tobot) (ภาษาเกาหลี:또봇)คือการ์ตูนเกาหลีใต้ เป็นเรื่องเกี่ยวกับรถแปลงเป็นหุ่นยนต์ที่ต่อสู้กับอาชญากรรมและความไม่สงบของบ้านเมือง
เริ่มออกอากาศทางสถานีโทรทัศน์เจเอสแชนเนลของเกาหลีใต้ เมื่อปลายปี พ.ศ. 2553
และออกอากาศในไทยทางสถานีโทรทัศน์โมเดิร์นไนท์ ในต้นเดือนกุมภาพันธ์ พ.ศ. 2560
เป็นเรื่องราวของดร.ชาร์ ผู้ซึ่งคิดค้นโทบอต คือ สามารถเปลี่ยนแปลงจากรถให้เป็นหุ่นยนต์ได้เพื่อต่อสู้และปกป้องคนในเมืองให้พ้นจากความไม่สงบหมายเหตุ: หมายถึง ตัวการ์ตูนที่เสียชีวิตแล้ว
หมายเหตุ:‡ หมายถึง ผู้อุทิศตนให้ศาสนาตลอดชีวิต
โทบอต เป็น หุ่นยนต์แปลงเข้าไปในรถเหรอก พวกการเปลี่ยนแปลงคือเปิดใช้งานการใช้ปุ่มพิเศษเรียกว่า "โทคีย์"
คีริลล์ เมเรตสคอฟ
คีริลล์ อะฟานาเลวิช เมเรตสคอฟ () เป็นผู้บัญชาการกองทัพโซเวียตในช่วงสงครามโลกครั้งที่สอง เมเรตสคอฟเข้าร่วม พรรคคอมมิวนิสต์ ในปี 1917 เข้าเข้าร่วมกองทัพแดง ในปี 1920 ในช่วงสงครามฤดูหนาว เขาได้รับผิดชอบการแทรกซึมแนวมันเนอร์เฮม ในฐานะผู้บัญชาการกองทัพที่ 7 เมเรตสคอฟได้รับเหรียญดาวทองของวีรชนแห่งสหภาพโซเวียต ในช่วงหลัง
ระหว่างสงครามโลกครั้งที่สอง เมเรตสคอฟ กลับไปบัญชาการกองทัพที่ 7 และแนวรบวอลฮอฟ ในช่วง การล้อมเลนินกราด เมเรตสคอฟบัญชาการแนวรบคาเรเลีย ในเดือนกุมภาพันธ์ 1944 เมเรตสคอฟสร้างผลงานอย่างโดดเด่นในช่วงการรุกเพ็ตซาโม–คิร์เคเนส และในเดือน เมษายน 1945 เมเรตสคอฟยังไปประจำการที่ตะวันออกไกล โดยบัญชาการแนวรบในช่วงระหว่างที่ สหภาพโซเวียตบุกครองแมนจูเรีย ระหว่างสงครามเมเรตสคอฟได้รับการเลื่อนยศเป็นจอมพลแห่งสหภาพโซเวียต
ครัชร็อค
ครัชร็อก (อังกฤษ:Crush Rock) เป็นแนวดนตรีใหม่ที่ผสมผสานระหว่าง พังค์ร็อก เฮฟวี่เมทัล นอยส์ร็อก แร็ปร็อก และนูเมทัล ดนตรีแนวครัชร็อก จะมีเนื้อเพลงที่พูดถึงเรื่อง การเมือง สังคมในปัจจุบัน และชีวิตวัยรุ่นเป็นหลัก โดยดนตรีครัชร็อก จะมีระยะเวลาของเพลงที่สั้น ประมาณ 1-2 นาที เหมือนกับของพังก์ แต่จะมีจังหวะและทำนองที่ก้าวร้าวและรุนแรงจากเฮฟวี่เมทัล และการร้องจะใช้เทคนิคในการสำรอกและตะโกน ผสมกับการแร็ปแบบนูเมทัลในเพลง
มหาวิทยาลัยลัฟบะระ
มหาวิทยาลัยลัฟบะระ ( เป็นมหาวิทยาลัยขนาดเล็กตั้งที่ตำบลลัฟบะระ แคว้นเลสเตอร์เชอร์ และมีวิทยาเขตย่อยในกรุงลอนดอน ตั้งเมื่อ พ.ศ.2509 โดยยกฐานะจากวิทยาลัยเทคโนโลยีชั้นสูงที่ตั้งมาแต่ พ.ศ.2452 (เช่นเดียวกับมหาวิทยาลัยบรูเนลลอนดอน) ต่อมาในแปี พ.ศ.2539 ได้ตัดคำ เทคโนโลยี ออกจากชื่อมหาวิทยาลัยเพื่อแสดงถึงจำนวนสาขาวิชาที่มากขึ้น มหาวิทยาลัยฯ มีชื่อเสียงทางด้านวิทยาศาสตร์การกีฬา ปัจจุบันมีวิทยาเขตเพิ่มที่เมืองหลวง ลอนดอน ใช้ชื่อว่า มหาวิทยาลัยลัฟบะระ ลอนดอน (Loughborough University London)
มหาวิทยาลัยลัฟบะระไม่มีการจัดโครงสร้างแบบเป็นระเบียบภายในคณะหรือภาควิชาเช่นมหาวิทยาลัยอื่น บางส่วนงานมีสถานะเป็นสาขาวิชา บ้างก็เป็นภาควิชา
สโมสรฟุตบอลโตเกียวรุ่นอายุไม่เกิน 23 ปี
สโมสรฟุตบอลโตเกียวรุ่นอายุไม่เกิน 23 ปี () เป็นทีมฟุตบอลญี่ปุ่นที่ประจำอยู่ในกรุงโตเกียว ซึ่งเป็นทีมสำรองของสโมสรฟุตบอลโตเกียว และปัจจุบันเล่นในเจลีก ดิวิชัน 3 ที่พวกเขาได้ทำหน้าที่มาตั้งแต่เข้าสู่ลีกในตอนต้นของฤดูกาล 2016 สโมสรนี้มีสนามเหย้าคืออายิโนะโมะโต๊ะฟิลด์นิชิงะโอะกะ กับอีกสนามที่เล็กกว่าคือยุเมะโนะชิมะสเตเดียม
ปัจจุบัน มีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ จักรกฤษณ์ เวชภิรมย์
สโมสรฟุตบอลโตเกียวรุ่นอายุไม่เกิน 23 ปี เข้าร่วมการแข่งเจลีก ดิวิชัน 3 ในปี ค.ศ. 2016 พร้อมกับกัมบะโอซะกะรุ่นอายุไม่เกิน 23 ปี และเซเรซโซโอซะกะรุ่นอายุไม่เกิน 23 ปี ซึ่งเป็นทีมสำรองของเพื่อนบ้าน สโมสรเหล่านี้ไม่ได้รับสิทธิในการเลื่อนชั้นสู่เจลีก ดิวิชัน 3 นอกจากนี้ พวกเขาสามารถให้ผู้เล่นที่มีอายุเกิน 23 ปี เข้าร่วมทีมได้เพียง 3 คนเท่านั้น
เอนโซ เฟร์นันเดซ
เอนโซ แอลัน ซีดาน เฟร์นันเดซ (; เกิดวันที่ 24 มีนาคม ค.ศ. 1995) หรือรู้จักในชื่อ เอนโซ เป็นนักฟุตบอลชาวฝรั่งเศส ปัจจุบันเล่นให้กับอาลาเบส สโมสรฟุตบอลในสเปน โดยเล่นในตำแหน่งกองกลาง
เอนโซเกิดที่เมืองบอร์โด, ฝรั่งเศส เป็นบุตรชายคนโตของซีเนดีน ซีดาน อดีตนักฟุตบอลชาวฝรั่งเศส และเวโรนิเก เฟร์นันเดซ เขาได้รับสิทธิเป็นพลเมืองสเปนในปี ค.ศ. 2006
โรงเรียนสตรีเลย
โรงเรียนสตรีเลย หรือ โรงเรียนสตรีเลย "วัฑฒนดรุณี" เป็นอดีตโรงเรียนสตรีประจำจังหวัดเลย ก่อตั้งในปี พ.ศ. 2482 ก่อนที่จะถูกยุบรวมกับโรงเรียนสโมสรวิทยาลัยจังหวัดเลย ในปี พ.ศ. 2515 เป็นโรงเรียนเลยพิทยาคม เนื่องจากเห็นว่าไม่สามารถรับนักเรียนได้ถึง 2,000 คน
ปัจจุบัน ที่ตั้งเดิมของโรงเรียนสตรีเลย คือที่ตั้งของโรงเรียนเลยพิทยาคม ซึ่งเป็นโรงเรียนมัธยมศึกษาขนาดใหญ่พิเศษประจำจังหวัดเลย เนื่องมาจากที่ตั้งของโรงเรียนสตรีเลยนั้นมีมากกว่าโรงเรียนสโมสรวิทยาลัย จึงได้ย้ายโรงเรียนมัธยมศึกษาประจำจังหวัดแห่งใหม่จาก โรงเรียนสโมสรวิทยาลัยจังหวัดเลย มาไว้ ณ ที่ตั้งเดิมของโรงเรียนสตรีเลย แล้วจึงเปลี่ยนชื่อใหม่เป็น โรงเรียนเลยพิทยาคม โรงเรียนวัฑฒนดรุณีจังหวัดเลยมีชื่อโรงเรียนทั้งหมด 2 ชื่อคือ
แผ่นดินไหวในรัฐเชียปัส พ.ศ. 2560
แผ่นดินไหวในรัฐเชียปัส พ.ศ. 2560 () หรือ แผ่นดินไหวในปิฆิเฆียปัน พ.ศ. 2560 () เกิดขึ้นเมื่อวันที่ 7 กันยายน พ.ศ. 2560 เวลา 23:49 น. ตามเวลาออมแสงกลาง (11:49 น. ของวันที่ 8 กันยายน ตามเวลาในประเทศไทย) ในอ่าวเตอวนเตเปกนอกชายฝั่งทางใต้ของรัฐเชียปัส ประเทศเม็กซิโก ห่างจากเมืองปิฆิเฆียปันไปทางทิศใต้ประมาณ 87 กิโลเมตร (54 ไมล์) ระดับความรุนแรงที่รู้สึกได้คือระดับ IX ("ร้ายแรง") ขนาดความแรงประมาณ 8.1
แผ่นดินไหวทำให้อาคารบางแห่งในกรุงเม็กซิโกซิตีสั่นสะเทือน นอกจากนี้ยังก่อให้เกิดคลื่นสึนามิขนาด 1.75 เมตร (5 ฟุต 9 นิ้ว) เหนือระดับน้ำทะเล และมีการแจ้งเตือนคลื่นสึนามิในบริเวณโดยรอบ เอนริเก เปญญา นิเอโต ประธานาธิบดีเม็กซิโกเรียกมันว่าแผ่นดินไหวที่รุนแรงที่สุดในประเทศในรอบศตวรรษ รองจากแผ่นดินไหวขนาด 8.6 ในปี พ.ศ. 2330 นอกจากนี้ยังเป็นแผ่นดินไหวที่รุนแรงที่สุดในโลกในปี พ.ศ. 2560
เจ้าหญิงธีโอโดราแห่งกรีซและเดนมาร์ก
เจ้าหญิงธ๊โอโดราแห่งกรีซและเดนมาร์ก ( เป็นพระธิดาลำดับที่ 2 ใน เจ้าชายแอนดรูว์แห่งกรีซและเดนมาร์ก และ เจ้าหญิงอลิซแห่งบัทเทนแบร์ก โดยพระนามธ๊โอโดราของพระองค์ เป็นพระนามที่ โอลกา คอนสแตนตินอฟนาแห่งรัสเซีย สมเด็จพระราชินีแห่งกรีซ พระราชอัยยิกา(ย่า) เป็นผู้พระราชทานให้ โดยพระองค์ทรงเป็นพระเชษฐภคินีใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร
เจ้าหญิงธีโอโดราทรงอภิเษกสมรส กับ เบิร์ดฮูดมาร์เกรฟแห่งบาเดิน เมื่อวันที่ 17 สิงหาคม พ.ศ. 2474 ณ บาเดิน-เวือร์ทเทมแบร์ก เยอรมนี โดยได้รับพระราชทานพระอิสริยยศเป็น มาร์เกรฟแห่งบาเดิน โดยทรงมีพระบุตรดังนี้
เจ้าหญิงธีโอโดรา สิ้นพระชนม์เมื่อวันที่ 16 ตุลาคม พ.ศ 2512 ณ บาเดิน ขณะมีพระชันษา 63 ปี หลังจากพระสวามีสิ้นพระชนม์ไปก่อนหน้านี้เพียง 6 ปี
รางวัลพระราชทานพระสุรัสวดี สาขานักแสดงสมทบหญิงยอดเยี่ยม
รางวัลตุ๊กตาทอง
รางวัลพระราชทานพระสุรัสวดี
เจ้าหญิงเซซีลีแห่งกรีซและเดนมาร์ก
เจ้าหญิงเซซีลีแห่งกรีซและเดนมาร์ก () ทรงเป็นพระชายาในเกออร์ค โดนาทุส แกรนด์ดยุกรัชทายาทแห่งเฮ็สเซิน เจ้าชายเยอรมันจากเฮ็สเซิน เจ้าหญิงเซซีลียังทรงเป็นพี่สาวของเจ้าชายฟิลิป ดยุกแห่งเอดินบะระ
เจ้าหญิงเซซีลีแห่งกรีซและเดนมาร์ก เป็นพระธิดาลำดับที่ 3 ใน เจ้าชายแอนดรูว์แห่งกรีซและเดนมาร์ก และเจ้าหญิงอลิซแห่งบัทเทนแบร์ก พระองค์ประสูติ ณ ตำหนักมอนเรปอสซึ่งห่างาก กรุงเอเธนส์ ไป 15 กิโลเมตร ทรงเป็นพระเชษฐภคินีใน เจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร พระองค์ได้เข้ารับการล้างบาป เมื่อวันที่ 2 กรกฎาคม โดยมีพระบิดามารดาทูลหัวดังนี้
โดยในปี ค.ศ. 1922 พระองค์ได้เป็นเพื่อนเจ้าสาวในงานเสกสมรสของ หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า
พระองค์ทรงเสกสมรสกับ เกออร์ค โดนาทุส แกรนด์ดยุกรัชทายาทแห่งเฮ็สเซิน ทำให้พระองค์ทรงมีพระยศเป็น แกรนด์ดัชเชสรัชทายาทแห่งเฮ็สเซินและไรน์ โดยมีพระบุตรร่วมกัน ดังนี้
ในวันที่ 16 พฤศจิกายน 1937 เจ้าหญิงเซซีลี พระสวามี และพระบุตร พร้อมด้วยพระมารดาของพระสวามี ขึ้นเครื่องบินจากดาร์มชตัทเพื่อเดินทางไปยังกรุงลอนดอน แต่เครื่องบินลำนั้นประสบอุบัติเหตุตก ในระหว่างเกิดเหตุ เจ้าหญิงเซซีลีซึ่งกำลังทรงครรภ์ได้ให้ประสูติพระบุตร แต่ทั้งหมดก็สิ้นพระชนม์ไปในอุบัติเหตุครั้งนั้น เครื่องบินตกลงบริเวณเมืองโอสเต็นเดอ ประเทศเบลเยียม พระศพของพระองค์ พระสวามี และพระบุตร ถูกฝังไว้ที่สุสานของราชวงศ์เฮ็สเซินในเมืองดาร์มชตัท
รางวัลพระราชทานพระสุรัสวดี สาขานักแสดงสมทบชายยอดเยี่ยม
รางวัลตุ๊กตาทอง
รางวัลพระราชทานพระสุรัสวดี
แดนนี ดริงก์วอเตอร์
แดเนียล โนเอล ดริงก์วอเตอร์ (; 5 มีนาคม ค.ศ. 1990) เป็นนักฟุตบอลชาวอังกฤษ ปัจจุบันเล่นให้กับเชลซี และทีมชาติอังกฤษ ในตำแหน่งกองกลาง
เรือลาดตระเวนประจัญบานรัสเซียปิออตร์เวลีคี
ปิออตร์ เวลีคี () เป็นเรือลาดตระเวนประจัญบานชั้นคิรอฟ ลำที่ 4 ของกองทัพเรือรัสเซีย ในช่วงต้นเรือใช้ชื่อว่า ยูรี อันโดรปอฟ () เพื่อเป็นเกียรติแก่ ยูรี อันโดรปอฟ อดีดเลขาธิการกลางคณะกรรมาธิการกลางพรรคคอมมิวนิสต์แห่งสหภาพโซเวียต เรือถูกเปลี่ยนชื่อหลังจากสหภาพโซเวียตล่มสลาย การต่อเรือล่าช้าเนื่องจากปัญหาเศรษฐกิจที่เรื้อรังในช่วงก่อนและหลังการล่มสลายของสหภาพโซเวียต ทำให้เรือไม่เคยถูกขึ้นระวางจนถึงปี 1998 12 ปีหลังจากที่งานต่อเรือลำนี้เรื่มขึ่น โดยถูกใช้ในชื่อใหม่ว่า "ปิออตร์ เวลีคี" เพื่อเป็นเกียรติแก่ ปีเตอร์มหาราช "ปิออตร์ เวลีคี" ยังเป็นที่รู้จักใน 2 รหัสประจำเรือคือในประจำการใช้รหัส "183" และปัจจุปันคือ "099" "ปิออตร์ เวลีคี" ยังเป็นเรือธง ประจำ กองเรืออาร์กติก
โดนัท (แก้ความกำกวม)
โดนัท สามารถหมายถึง
พระเจ้าช็อมแฮ
พระเจ้าช็อมแฮแห่งชิลลา (, ครองราชย์ 247 – 261, สวรรคต 261) พระราชาลำดับที่ 12 แห่ง อาณาจักรชิลลา หนึ่งใน สามก๊กแห่งเกาหลี จากราชสกุลซ็อก. พระองค์เป็นพระราชอนุชาของพระราชาองค์ก่อน โจบอน
พระเจ้าฮโยซองแห่งชิลลา
พระเจ้าฮโยซองแห่งชิลลา (, ครองราชย์ 737 – 742, สวรรคต 742) พระราชาลำดับที่ 34 แห่ง อาณาจักรรวมชิลลา. พระองค์เป็นพระราชโอรสองค์ที่ 2 ของ พระเจ้าซองด๊อกมหาราช และ พระมเหสีโซด็อก
จักรพรรดิฟิลิปชาวอาหรับ
จักรพรรดิฟิลิปเดอะอาหรับ (, 204 – 249, ครองราชย์ 244 – 249, สวรรคต 249) จักรพรรดิองค์ที่ 33 แห่ง จักรวรรดิโรมัน. พระองค์มีพระนามเดิมว่า มาร์กุส ยูลิอุส ฟิลิปุส เอากุสตุส () โดยพระองค์เป็นจักรพรรดิองค์แรกหลังยุคปีแห่งหกจักรพรรดิ
พระองค์ประสูติเมื่อ ค.ศ. 204 ที่ อาระเบียเพเทรีย อันเป็นมณฑลหนึ่งของจักรวรรดิโรมันในอาระเบียปัจจุบันอยู่ใน ประเทศซีเรีย เมื่อ จักรพรรดิกอร์ดิอานุสที่ 3 ผู้เป็นพระราชนัดดาของ จักรพรรดิกอร์ดิอานุสที่ 1 สวรรคตอย่างกะทันหันใน ค.ศ. 244 วุฒิสมาชิกจึงมีความคิดเห็นแตกเป็น 2 ฝ่ายแต่ในที่สุดก็ได้เชิญพระองค์ซึ่งเป็นขุนนางในจักรพรรดิกอร์ดิอานุสที่ 3 ขึ้นสืบราชบัลลังก์ต่อมากระทั่งใน ค.ศ. 247 พระองค์ได้สถาปนาเจ้าชายฟิลิปพระราชโอรสองค์ใหญ่และที่รัชทายาทพระชนมายุ 9 พรรษาขึ้นครองราชบัลลังก์ร่วมกันแต่ในที่สุดจักรพรรดิฟิลิปเดอะอาหรับและจักรพรรดิฟิลิปที่ 2 ก็ถูกปลงพระชนม์โดยเหล่าองครักษ์ ไปรโตริอานี ภายใต้การนำของผู้สืบราชบัลลังก์ต่อจากพระองค์ เดซิอัส เมื่อ ค.ศ. 249
สะพานชาลส์
สะพานชาลส์ ( ; ) เป็นสะพานประวัติศาสตร์ ข้ามแม่น้ำวัลทาวา ในกรุงปราก ประเทศเช็กเกีย เริ่มก่อสร้างในปี ค.ศ. 1357 ในพระบรมราชานุเคราะห์จากจักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ สร้างเสร็จเมื่อตอนเริ่มศตวรรษที่ 15 สะพานแห่งนี้สร้างแทนสะพานจูดิท ที่สร้างระหว่างปี ค.ศ. 1158–1172 ได้รับความเสียหายจากน้ำท่วมในปี ค.ศ. 1342 จึงได้มีการก่อสร้างสะพานใหม่ แรกเริ่มใช้ชื่อว่า สะพานสโตน (Stone Bridge) หรือสะพานปราก (Prague Bridge) และมาเปลี่ยนชื่อมาเป็นสะพานชาลส์ ตั้งแต่ ค.ศ. 1870
สะพานมีความยาว 621 เมตร (2,037 ฟุต) และมีความกว้างเกือบ 10 เมตร (33 ฟุต) สร้างตามแบบสะพานสโตนในเรเกนส์บูร์ก เป็นสะพานโค้งประกอบด้วยช่องโค้ง 16 ช่อง
เรเกินส์บวร์ค
เรเกินส์บวร์ค (; (; ; ; ; older English: "Ratisbon")) เป็นนครทางใต้-ตะวันออกของประเทศเยอรมนี ตั้งอยู่ริมแม่น้ำดานูบ แม่น้ำนาบ และแม่น้ำเรเกิน มีประชากรมากกว่า 140,000 คน เรเกินส์บวร์คเป็นเมืองใหญ่เป็นอันดับ 4 ของรัฐบาวาเรีย ถัดจากมิวนิก เนือร์นแบร์ก เอาก์สบูร์ก เมืองเป็นศูนย์กลางด้านการเมือง เศรษฐกิจ และวัฒนธรรมของบาวาเรียตะวันออก ศูนย์กลางของเมืองยุคกลาง ขึ้นทะเบียนเป็นมรดกโลกจากยูเนสโก
ตำบลน้ำแพร่
ตำบลน้ำแพร่ ตั้งอยู่ในเขตอำเภอหางดง จังหวัดเชียงใหม่ พื้นที่ราวร้อยละ 50 ของตำบลตั้งอยู่ในเขตป่าสงวนแห่งชาติ (ป่าแม่ท่าช้าง–แม่ขนิล)
ตำบลน้ำแพร่มีอาณาเขตติดต่อกับ 4 ตำบลใน 3 อำเภอ ได้แก่
ตำบลน้ำแพร่แบ่งออกเป็น 11 หมู่บ้าน ได้แก่
เทศตำบลน้ำแพร่พัฒนาเป็นเขตการปกครองส่วนท้องถิ่นระดับเทศบาลตำบล มีอาณาเขตครอบคลุมทั้งตำบลน้ำแพร่
ปัจจุบัน ตำบลน้ำแพร่มีประชากรทั้งหมด 6,904 คน แบ่งเป็น ชาย 3,374 คน หญิง 3,530 คน ข้อมูล ณ สิ้นปี 2560
โรงเรียนโพธิเสนวิทยา
โรงเรียนโพธิเสนวิทยา (อักษรย่อ:พ.ว.) เป็นโรงเรียนตั้งอยู่เลขที่ 9/3 หมู่ 1 ถนนเลียบวัด ตำบลท่าบ่อ อำเภอท่าบ่อ จังหวัดหนองคาย บนพื้นที่ 1 ไร่ 2 งาน เป็นอาคารคอนกรีต 4 ชั้น จำนวน 1 หลัง อาคารครึ่งไม้ 2 ชั้น มีโรงอาหารและห้องครัวติดอยู่กับอาคารครึ่งไม้ จำนวน 1 หลัง
เดิมชื่อโรงเรียนเจริญศิลป์ มีนายวิรัตน์ เจริญศรี เป็นเจ้าของ ตั้งขึ้นเมื่อ พ.ศ. 2502 เปิดสอนระดับมัธยมศึกษาปีที่ 1–3 มีนายสุวรรณ จันทร์เจริญ เป็นครูใหญ่รับเฉพาะนักเรียนชาย พ.ศ. 2507 ได้โอนกิจการโรงเรียนให้ นายสุ่ม โพธิเสน เป็นเจ้าของ ได้เปลี่ยนชื่อเป็นโรงเรียนโพธิเสนวิทยา เปิดสอนระดับชั้นอนุบาล 1 ถึงระดับชั้นประถมศึกษาปีที่ 6 เนื้อที่ 1 ไร่ 2 งาน เขตพื้นที่บริการ สำนักงานเขตพื้นที่การศึกษาประถมศึกษาหนองคาย เขต 1 ได้ย้ายจากที่ตั้งเดิม ไปสร้างอาคารใหม่ที่
website http://pothisen.siamschool.net และ http://schoolweb.eduzones.com/Phothisen http://schoolweb.eduzones.com/Phothisen/content.php?view=20160422135624a8KgeOY https://rattawat26.wordpress.com http://schoolweb.eduzones.com/uploads/20160422135538uavuCEu/contents/
โอเบอร์เฮาเซิน
โอเบอร์เฮาเซิน () เป็นนครตั้งอยู่ริมแม่น้ำเอมเชอร์ในเขตรูร์ ประเทศเยอรมนี ตั้งอยู่ระหว่างเมืองดืสบูร์กกับเอสเซิน เป็นเมืองที่จัดเทศกาลภาพยนตร์สั้นนานาชาติโอเบอร์เฮาเซิน และเป็นที่ตั้งของแกโซเมเตอร์โอเบอร์เฮาเซิน สถานที่ที่ได้รับลงทะเบียนในเส้นทางมรดกอุตสาหกรรมยุโรป (European Route of Industrial Heritage)
ชื่อของเมืองตั้งขึ้นตามสถานีรถไฟที่มาจากปราสาทโอเบอร์เฮาเซิน
ทีแอลซี: เทเบิล แลดเดอร์ แอนด์ แชร์ (2017)
ทีแอลซี: เทเบิล แลดเดอร์ แอนด์ แชร์ (2017) (TLC: Tables, Ladders & Chairs (2017)) เป็นรายการเพย์-เพอร์-วิวมวยปล้ำอาชีพของWWE ซึ่งจัดเป็นปีที่9 แล้ว จัดเมื่อวันที่ 22 ตุลาคม 2017 สถานที่จัดคือ Target Center ในเมืองMinneapolis, Minnesota
ฮัลเลอ (ซาเลอ)
ฮัลเลอ (ซาเลอ) () เป็นนครตั้งอยู่ตอนใต้ของประเทศเยอรมนี ในรัฐซัคเซิน-อันฮัลท์ ฮัลเลอเป็นศูนย์กลางเศรษฐกิจและการศึกษาทางตอนกลาง-ตะวันออกของเยอรมนี เป็นที่ตั้งของมหาวิทยาลัยฮัลเลอ-วิทเทนแบร์ก มหาวิทยาลัยที่ใหญ่ที่สุดในรัฐซัคเซิน-อันฮัลท์ และเป็นหนึ่งในมหาวิทยาลัยที่เก่าแก่ที่สุดของเยอรมนี
การถ่ายภาพแบบแอลบูเมน
การถ่ายภาพแบบแอลบูเมน () ได้รับการเผยแพร่ในเดือนมกราคม ค.ศ. 1847 โดย Louis Désiré Blanquart-Evrard และเป็นวิธีถ่ายภาพทางการค้าครั้งแรก ที่ตีพิมพ์ลงในกระดาษ ในลักษณะเนกาทีฟ โดยใช้แอลบูเมนที่พบได้ในไข่ขาวผสมเข้ากับสารเคมีบนกระดาษ จนภาพจัดเจนขึ้นเป็นภาพโพซิทีฟ วิธีนี้ใช้กันตั้งแต่ปี ค.ศ. 1855 จนถึงเปลี่ยนศตวรรษที่ 20 โดยมีจุดสูงสุดระหว่างปี ค.ศ. 1860-90 จนช่วงกลางศตวรรษที่ 19 วิธีถ่ายภาพแบบการ์ตเดอวีซิตได้รับความนิยมกว่าวิธีแบบแอลบูเมน
รัฐของประเทศออสเตรีย
ออสเตรียเป็นประเทศสหพันธรัฐที่ประกอบด้วย 9 รัฐ () รัฐเหล่านี้แบ่งเขตการปกครองย่อยออกเป็นเขต () และนครตามกฎหมาย () ซึ่งในเขตแต่ละแห่งยังแบ่งออกเป็นเทศบาล ()
รัฐทั้ง 9 แห่งของออสเตรีย ได้แก่
เอ็มเอ็นแอลโฟร์ตีเอต
MNL48 (อ่านว่า เอ็มเอ็นแอลโฟร์ตีเอต) MNL ย่อมาจาก มะนิลา (Manila) ซึ่งเป็นชื่อเมืองหลวงของประเทศฟิลิปปินส์ โดยเป็นกลุ่มไอดอลหญิงจากประเทศฟิลิปปินส์ และเป็นวงน้องสาวต่างประเทศลำดับที่ 5 ของ AKB48 ซึ่งมีการประกาศการก่อตั้งวงอย่างเป็นทางการเมื่อวันที่ 26 มีนาคม พ.ศ. 2559 ที่คอนเสิร์ตของ AKB48 รวมไปถึงวงน้องสาวอีกสองวง ได้แก่ TPE48 ประเทศไต้หวัน(ภายหลังได้ยุบวงและเปลี่ยนชื่อเป็น AKB48 Team TP) และ BNK48 ประเทศไทย
เริ่มเปิดออดิชันครั้งแรกเมื่อวันที่ 3 ธันวาคม พ.ศ. 2559 โดยมีโรงละครอยู่ที่ Eton Centris Mall ใน Quezon City ย่านกลางกรุงมะนิลา (ซึ่งอยู่ในระหว่างการก่อสร้างคาดว่าจะเสร็จสิ้นการก่อสร้างมในปี 2562) หลังจากสิ้นสุดการออดิชั่นมีการประกาศรายชื่อผู้ที่ผ่านการออดิชั่นออก และได้จัดกิจกรรมการเลือกตั้งเพื่อหาเซ็มบัตสึและเซ็นเตอร์ในซิงเกิ้ลแรก โดยเปิดให้แฟนคลับสามารถโหวตสมาชิกที่ตนเองชื่นชอบและต้องการสนันสนุน และประกาศผลการเลือกตั้งใน วันที่ 28 เมษายน พ.ศ. 2561
โดยได้ประกาศเปิดตัวสมาชิกรุ่นที่ 1 พร้อมกับประกาศจัดตั้งทีมอย่างเป็นทางการ ทั้งนี้ เอ็มเอ็นแอลโฟร์ตีเอต ถือว่าเป็นวงน้องสาววงแรกนอกประเทศญี่ปุ่นของโฟร์ตีเอตกรุ๊ปที่ประกาศจัดตั้งทีมครบทั้งสามทีมและรวมถึงมีการจัดกิจกรรมเลือกตั้งก่อนออกซิงเกิลแรก
MNL ย่อมาจากชื่อเมืองหลวงของประเทศฟิลิปปินส์ มะนิลา (MANILA) และตัวเลข "48" มาจากนามสกุลของ โคตาโระ ชิบะ ผู้ร่วมก่อตั้งบริษัท เอเคเอส โดยคำว่า "ชิ" และ "บะ" เป็นคำพ้องเสียงของภาษาญี่ปุ่น สามารถแปลความหมายได้เป็นเลข "4" และ "8"
สีประจำโลโก้ของ MNL48 ได้มาจากสีของธงชาติประเทศฟิลิปปินส์
สมาชิก ตัวหนา หมายถึงตำแหน่งกัปตันของทีมนั้นๆ
เหตุยิงกันที่ลาสเวกัสสตริป พ.ศ. 2560
เมื่อวันที่ 1 ตุลาคม พ.ศ. 2560 (วันที่ 2 ตุลาคม ตามเวลาในประเทศไทย) เกิดเหตุกราดยิงในงานเทศกาลดนตรีคันทรีรูตไนน์ตีวันฮาร์วิสต์ ริมถนนลาสเวกัสสตริปในเมืองแพระไดส์ รัฐเนวาดา มือปืนเปิดฉากระดมยิงจากชั้นที่ 32 ของโรงแรมและกาสิโนแมนดะเลย์เบย์ ข้ามถนนไปยังฝูงชนในลานจัดงานกลางแจ้งระหว่างที่นักร้องเจสัน ออลดีน กำลังปิดการแสดง
ผู้ก่อเหตุเป็นชายผิวขาวชื่อ สตีเวน เครก แพดด็อก วัย 64 ปี ซึ่งอาศัยอยู่ในเมืองเมสกีต รัฐเนวาดา เขาถูกพบเสียชีวิตจากการยิงตัวเองในห้องพักของโรงแรม เหตุกราดยิงครั้งนี้ทำให้มีผู้เสียชีวิต 59 คน (รวมทั้งผู้ก่อเหตุ) และมีผู้บาดเจ็บ 530 คน นับเป็นเหตุกราดยิงที่มีจำนวนผู้เสียชีวิตมากที่สุดในประวัติศาสตร์สหรัฐอเมริกา มากกว่า เหตุกราดยิงใน พัลส์ ไนต์คลับ ในเมืองออร์แลนโด รัฐฟลอริดา เมื่อ วันที่ 12 มิถุนายน พ.ศ. 2559 ซึ่งมีผู้เสียชีวิต 50 ราย
เจ้าหญิงโซฟีแห่งกรีซและเดนมาร์ก
เจ้าหญิงโซฟีแห่งกรีซและเดนมาร์ก ( เป็นพระธิดาลำดับที่ 4 ใน เจ้าชายแอนดรูว์แห่งกรีซและเดนมาร์ก และ เจ้าหญิงอลิซแห่งบัทเทนแบร์ก
พระองค์ทรงเป็นพระภคินีใน เจ้าชายฟิลิป ดยุกแห่งเอดินบะระ
พระองค์สมรสครั้งแรกกับ เจ้าชายคริสตอฟแห่งเฮสส์ เมื่อวันที่ 15 ธันวาคม พ.ศ. 2473 ณ เบอร์ลิน ขณะพระองค์ทรงมีพระชันษาเพียง 16 ปี ทรงได้รับพระอิสริยยศเป็น เจ้าหญิงแห่งเฮสส์ โดยมีพระบุตรร่วมกันดังนี้
หลังจากนั้นเมื่อวันที่ 7 ตุลาคม พ.ศ. 2486 พระสวามีของพระองค์ถูกลอบสังหาร และพบพระศพในอีก 2 วันถัดมา
หลังจากพระสวามีพระองค์แรกสิ้นพระชนม์ไป พระองค์ได้เสกสมรสใหม่กับ เจ้าชายจอร์จ วิลเลียมแห่งฮาโนเวอร์ เมื่อปี พ.ศ. 2489 และได้รับพระราชทานพระอิสริยยศเป็น เจ้าหญิงแห่งฮาโนเวอร์ โดยทั้งคู่มีพระบุตรร่วมกันดังนี้ 
พระองค์สิ้นพระชนม์เมื่อวันที่ 3 พฤศจิกายน พ.ศ. 2544 ขณะมีพระชันษา 87 ปี โดยพระองค์ทรงเป็นพระภคินีที่ เจ้าชายฟิลิป ดยุกแห่งเอดินบะระ ทรงสนิทมากที่สุด ทั้งนี้ เจ้าหญิงโซฟีเคยเสด็จไปประทับ ณ พระราชวังเค็นซิงตัน ตามคำทูลของ สมเด็จพระราชินีนาถเอลิซาเบธที่ 2 แห่งสหราชอาณาจักร ผู้เป็นพระขนิษฐภคินี(น้องสะใภ้) ทั้งยังทรงเป็นพระมารดาทูลหัวให้ เจ้าชายเอ็ดเวิร์ด เอิร์ลแห่งเวสเซ็กส์ พระภาติยะ
ยูโรคอปเตอร์ HH-65 โดฟิน
ยูโรคอปเตอร์ HH-65 โดฟิน (อังกฤษ : Eurocopter HH-65 Dolphin) เป็นเครื่องยนต์แฝดโรเตอร์หลักเดียว เป็นเฮลิคอปเตอร์สำหรับกู้ภัยและค้นหา เฮลิคอปเตอร์ประเภทนี้ใช้ในหน่วยยามชายฝั่งสหรัฐ (USCG)
รุ่น USCG เริ่มต้นขับเคลื่อนด้วยเครื่องยนต์เทอร์โบชารป์ รุ่น LTS101-750B-2 ขนาด 734 แรงม้า (547 กิโลวัตต์) และ MTOW ขนาด 8,900 ปอนด์ (4,000 กิโลกรัม)
HH-65A / B ได้รับการอัพเกรดด้วยเครื่องยนต์ Arriel 2C2-CG ใหม่ขนาด 934 แรงม้า (696 กิโลวัตต์) ที่ให้กำลังงานเพิ่มขึ้น 40% และสมรรถนะที่สูงขึ้นรวมถึงกระปุกเกียร์หางยาวช่องจมูกระบบนำทางแบบจมูกยาวเพิ่มขึ้น 9,480 ปอนด์ (4,300 กิโลกรัม) MTOW, (VEMD) ที่มีตัวบ่งชี้ บริษัท FLI ตกแต่งครั้งแรกเสร็จสมบูรณ์ในเดือนตุลาคม พ.ศ. 2547MH-65C ด้วยระบบนำร่องการบินที่ได้รับการยกให้เป็นแบบของเฮลิคอปเตอร์กระทรวงกลาโหม การผลิตครั้งแรกของ MH-65D เสร็จสมบูรณ์เมื่อวันที่ 20 มกราคม พ.ศ. 2554 และมีเครื่องวัดระยะสูงด้วยเรดาร์ Honeywell HG7502 Honeywell H-764G EGI (ระบบ GPS /ระบบเกียร์เฉื่อยแบบฝังตัว) และหน่วยแสดงผลควบคุม CDU-7000D จากร็อกวิล คอลลินสองชุด 97 HH / MH-65C จะได้รับการพัฒนาเป็นมาตรฐาน MH-65D
ดูบทความหลักที่ : "ประเทศที่ใช้ยูโรคอปเตอร์ HH-65 โดฟิน"
ดยุกแห่งกลอสเตอร์
ดยุกแห่งกลอสเตอร์ (; ) เป็นบรรดาศักดิ์อังกฤษที่ตั้งขึ้นตามเมืองกลอสเตอร์ โดยตามธรรมเนียมแล้วจะเป็นบรรดาศักดิ์เฉพาะสำหรับพระราชโอรสพระองค์หนึ่งพระมหากษัตริย์อังกฤษ ในการสถาปนาบรรดาศักดิ์ครั้งล่าสุดเกิดขึ้นในรัชสมัยของพระเจ้าจอร์จที่ 5 เพื่อพระราชทานแก่เจ้าชายเฮนรี โดยต่อมาได้สืบตระกูลไปยังพระโอรสของพระองค์ เจ้าชายริชาร์ดซึ่งยังทรงพระชนม์ในปัจจุบัน อนึ่งบรรดาศักดิ์ดยุกแห่งกลอสเตอร์ ยังมีบรรดาศักดิ์ย่อยเป็น เอิร์ลแห่งอัลสเตอร์ (Earl of Ulster) และบารอนคัลโลเดน (Baron Culloden)
โรงเรียนการเรือน มหาวิทยาลัยสวนดุสิต
โรงเรียนการเรือน มหาวิทยาลัยสวนดุสิต () เป็นโรงเรียนเทียบเท่าคณะวิชา สังกัดมหาวิทยาลัยสวนดุสิต จัดตั้งขึ้นเมื่อปี พ.ศ. 2477 เดิมคือ “โรงเรียนมัธยมวิสามัญการเรือน” ตามนโยบายของกระทรวงศึกษาธิการที่ต้องการให้ผู้หญิงในขณะนั้นได้มีการศึกษาเรียนรู้เกี่ยวกับการบ้านการเรือนที่ดี เป็นโรงเรียนการเรือนแห่งแรกของประเทศไทยใช้สถานที่วังกรมหลวงชุมพรเขตอุดมศักดิ์เป็นสถานที่เรียน (ปัจจุบันเป็นที่ตั้งของมหาวิทยาลัยเทคโนโลยีราชมงคลพระนคร วิทยาเขตพณิชยการพระนคร) ต่อมาปี พ.ศ.2480 จึงได้ย้ายมาอยู่ที่สวนสุนันทา (ที่ตั้งปัจจุบัน) ปีพ.ศ.2483
เอ็นเอ๊กซ์ที เทคโอเวอร์: วอร์เกมส์
เอ็นเอ๊กซ์ที เทคโอเวอร์: วอร์เกมส์ () เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 18 พฤศจิกายน 2017 ณ สนามToyota Center ในเมืองHouston, Texas
โรงเรียนการท่องเที่ยวและการบริการ มหาวิทยาลัยสวนดุสิต
โรงเรียนการท่องเที่ยวและการบริการ มหาวิทยาลัยสวนดุสิต () เป็นส่วนงานที่เทียบเท่าคณะ สังกัดมหาวิทยาลัยสวนดุสิต จัดตั้งขึ้นเมื่อปี พ.ศ. 2553 จัดตั้งขึ้นตามมติของที่ประชุมสภา มหาวิทยาลัยครั้งที่3(17)/2553 เมื่อวันที่ 26 มีนาคม 2553 โดยมีวัตถุประสงค์เพื่อสร้างความ มีเอกภาพให้เกิดขึ้นในหลักสูตรอุตสาหกรรมการท่องเที่ยวและการบริการซึ่ง มหาวิทยาลัยสวนดุสิตได้ดำเนินการพัฒนาหลักสูตรที่เกี่ยวข้องกับอุตสาหกรรมการบริการมา ตั้งแต่ปี พ.ศ. 2528 และได้มีการพัฒนาอย่างต่อเนื่องจนเป็นหลักสูตรอุตสาหกรรมการท่องเที่ยวและ การโรงแรม
เจ้าหญิงคริสตินา-มาร์เกรเธอแห่งเฮสส์
เจ้าหญิงคริสตินา-มาร์เกรเธอแห่งเฮสส์ ( เป็นพระธิดาพระองค์ใหญ่ใน เจ้าชายคริสตอฟแห่งเฮสส์ และ เจ้าหญิงโซฟีแห่งกรีซและเดนมาร์ก ประสูติ ณ พระราชวังโคบอร์ก โดยพระองค์ทรงเป็นพระภาคิไนยใน เจ้าชายฟิลิป ดยุกแห่งเอดินบะระ ถึงแม้ว่าจักรวรรดิเยอรมัน จะล่มสลายไปแล้ว แต่พระองค์และพระญาติยังสามารถดำรงพระยศได้ตลอดพระชนม์ชีพ พระองค์ทรงเป็นเจ้าหญิงแห่งเฮสส์และอยู่ในฐานันดรระดับ ไฮเนส เช่นเดียวกับพระญาติของพระองค์ 
พระองค์สมรสครั้งแรกกับ เจ้าชายแอนดรูว์แห่งยูโกสลาเวีย เมื่อวันที่ 2 สิงหาคม พ.ศ. 2499 ณ พระราชวังโคบอร์ก อันเป็นพระราชวังที่พระองค์ประสูติ โดยมีพระบุตรร่วมกัน ดังนี้
โดยหลังจากนั้น พระองค์ทรงหย่าจากกัน
พระองค์ทรงเสกสมรสกับ โรเบิรต์ วอฟ เอ็ค ซึ่งทั้ง 2 พบกัน ณ กรุงลอนดอน และสมรสกันเมื่อวันที่ 3 ธันวาคม พ.ศ. 2505 โดยทั้ง 2 มีบุตรร่วมกันดังนี้
และทั้ง 2 ได้หย่าขาดจากกันเมื่อวันที่ 3 กุมภาพันธ์ พ.ศ. 2529
คณะวิทยาศาสตร์และเทคโนโลยี มหาวิทยาลัยสวนดุสิต
คณะวิทยาศาสตร์และเทคโนโลยี มหาวิทยาลัยสวนดุสิต () เป็น คณะวิชา สังกัดมหาวิทยาลัยสวนดุสิต จัดตั้งขึ้นเมื่อปี พ.ศ. 2530
โนโวรอสซียา (สมาพันธรัฐ)
โนโวรอสซียา หรือ นิวรัสเซีย (; ), หรือเรียกอีกแบบว่า สหภาพสาธารณรัฐประชาชน (; , หรือรู้จักในชื่อ Lugandonia ), เป็นสมาพันธรัฐร่วมระหว่าง สาธารณรัฐประชาชนโดเนตสค์ (DPR) และ สาธารณรัฐประชาชนลูฮันสค์ (LPR) ในภาคตะวันออกของยูเครน โดยมีชายแดนติดกันระหว่างประเทศรัสเซีย ยูเครน ได้ให้สมาพันธรัฐนี้เป็น พื้นที่ปฏิบัติการต่อต้านการก่อการร้าย
ในปัจจุปันยังไม่มีรัฐต่างประเทศใดรับรองทั้งสองสาธารณรัฐของสมาพันธรัฐนี้เป็นประเทศเอกราช และ ยูเครน ให้สถานภาพสมาพันธรัฐนี้เป็นองค์กรก่อการร้าย โดยที่ โนโวรอสซียา ได้จัดตั้งขึ้นในวันที่ 22 พฤษภาคม 2014, และ 1 เดือนต่อมา spokesmen ได้ประกาศให้สาธารณรัฐเข้ารวมเป็นสมาพันธ์"สหภาพสาธารณรัฐประชาชน"
แยย์ดา
แยย์ดา () หรือ เลริดา () เป็นเมืองตั้งอยู่ทางทิศตะวันตกของแคว้นกาตาลุญญา ประเทศสเปน เป็นเมืองหลักของเทศมณฑลซากริอาและของจังหวัดแยย์ดา และเป็นเมืองใหญ่ที่สุดในจังหวัด มีประชากร 137,387 คน (ณ ปี ค.ศ. 2010) ซึ่งรวมถึงเขตเทศบาลข้างเคียงอย่างราอิมัตและซุกส์ไว้ด้วย
แยย์ดาเป็นหนึ่งในเมืองที่เก่าแก่ที่สุดในกาตาลุญญา โดยมีการตั้งหลักแหล่งที่มีบันทึกไว้ย้อนไปถึงยุคสำริด บริเวณเมืองนี้เคยเป็นถิ่นฐานหลักของกลุ่มชนอิเลร์เกเต (Ilergete) ซึ่งเป็นกลุ่มชนโบราณกลุ่มหนึ่งในคาบสมุทรไอบีเรียสมัยก่อนการเข้ามามีอำนาจของชาวโรมัน ต่อมาในสมัยโรมันเมืองนี้มีชื่อว่า "อิแลร์ดา" ชาวคริสต์พิชิตเมืองนี้คืนได้ในปี ค.ศ. 1149 หลังจากถูกชาวมัวร์ (ซึ่งพิชิตเมืองนี้ได้ในคริสต์ศตวรรษที่ 8) ปกครองอยู่หลายศตวรรษ มหาวิทยาลัยแยย์ดาได้รับการจัดตั้งขึ้นในปี ค.ศ. 1297 ถือเป็นหนึ่งในสามมหาวิทยาลัยที่เก่าแก่ที่สุดในสเปน ในช่วงหลายศตวรรษถัดมา แยย์ดาได้รับความเสียหายจากสงครามหลายครั้ง เช่น สงครามของผู้เก็บเกี่ยวในคริสต์ศตวรรษที่ 17, สงครามกลางเมืองสเปนในคริสต์ศตวรรษที่ 20 เป็นต้น ตั้งแต่นั้นมา เมืองนี้ก็มีความเติบโตทางประชากรและการค้าอย่างต่อเนื่อง
ฌิโรนา
ฌิโรนา () หรือ เฆโรนา () เป็นเมืองทางทิศตะวันออกเฉียงเหนือของแคว้นปกครองตนเองกาตาลุญญา ประเทศสเปน ตั้งอยู่บริเวณจุดบรรจบระหว่างแม่น้ำเตร์ แม่น้ำอุญญา แม่น้ำกัลยิกันส์ และแม่น้ำเกว็ลย์ ห่างจากเมืองบาร์เซโลนาไปทางทิศตะวันออกเฉียงเหนือประมาณ 99 กิโลเมตร (62 ไมล์) เมืองนี้เป็นเมืองหลักของจังหวัดที่มีชื่อเดียวกันและเป็นหนึ่งในเมืองสำคัญของแคว้น
นักบุญเวโรนีกา
นักบุญเวโรนีกา (อังกฤษ:saint veronika) หรือที่รู้จักกันในนาม นางเวโรนิกา มีชื่อจริงว่า เซราเฟีย เป็นนักบุญของนิกายโรมันคาทอลิกของศาสนาคริสต์ นักบุญท่านนี้มีชื่อเสียงจากการซับพระพักตร์ของพระเยซูคริสต์ก่อนที่พระเยซูจะสิ้นพระชนม์
ปัจจุบันยังไม่มีประวัติของนางเวโรนิกาที่ชัดเจน แต่ก็มีข้อมูลที่กล่าวไว้ว่า นางเกิดที่ ซีซารียาฟิลิปปี ประเทศอิสราเอล นางได้รับชื่อเสียงตอนที่นางเอาผ้าคลุมศีรษะของตัวเองมาซับพระพักตร์ของพระเยซูตอนที่พระเยซูกำลังแบกกางเขน และพระเยซูก็ทรงแสดงปาฏิหาริย์โดยการนำรอยพระพักตร์ของพระองค์ติดไว้กับผ้านั้น ทำให้นางเป็นนักบุญ ปัจจุบันผ้าผืนนั้นก็ยังถูกเก็บรักษาไว้ที่กรุงโรม นางได้เสียชีวิตที่ปาเลสไตน์ แต่ก็ไม่ทราบอายุของท่าน
เนื่องจากไม่มีใครทราบประวัติของนางเวโรนิกาที่แน่ชัด จึงได้ข้อมูลเพียงสั้นๆ ขอให้ท่านอ่านเป็นความรู้ไว้ก่อน
โรแบร์ท ลาย
โรแบร์ท ลาย () เป็นนักการเมืองชาวเยอรมันในช่วงยุคนาซี ผู้ซึ่งดำรงตำแหน่งเป็นหัวหน้าแห่งแนวร่วมแรงงานเยอรมัน (Deutsche Arbeitsfront, DAF) ตั้งแต่ปี ค.ศ. 1933 ถึง ค.ศ. 1945. เขาได้กระทำอัตวินิบาตกรรมด้วยการใช้ผ้าเช็ดตัวที่อยู่ในห้องน้ำคุมขังมารัดคอตัวเองในช่วงระหว่างที่รอในการพิจารณาคดีที่เนือร์นแบร์กจากข้อหาอาชญากรรมสงคราม
ฟริทซ์ เซาเคิล
แอ็นสท์ ฟรีดริช คริสท็อฟ "ฟริทซ์" เซาเคิล (27 ตุลาคม ค.ศ. 1894 – 16 ตุลาคม ค.ศ. 1946) เป็นนักการเมืองชาวเยอรมัน เกาไลเทอร์แห่งทูริงเกียและนายพลผู้มีอำนาจสูงสุดสำหรับโครงการการพัฒนาในการบังคับใช้แรงงานทาส ตั้งแต่เดือนมีนาคม ค.ศ. 1942 จนกระทั่งสงครามโลกครั้งที่สองสิ้นสุดลง
เซาเคิลได้เป็นหนึ่งในผู้ต้องหาจำนวน 24 คนที่ถูกกล่าวหาในการพิจารณาคดีเนือร์นแบร์กจากอาชญากรสงครามที่สำคัญโดยศาลทหารระหว่างประเทศ (International Military Tribunal) เขาถูกตัดสินว่ามีความผิดในข้อหาอาชญากรรมสงครามและอาชญากรรมต่อมนุษยชาติ จึงถูกพิพากษาโทษประหารชีวิตด้วยการแขวนคอ
อัลเฟรด โรเซินแบร์ก
อัลเฟรด แอนสท์ โรเซินแบร์ก () เป็นนักทฤษฏีชาวเยอรมันและอุดมการณ์ที่มีอิทธิพลของพรรคนาซี.โรเซินแบร์กเป็นผู้ที่ได้รับการแนะนำให้รู้จักกับอดอล์ฟ ฮิตเลอร์เป็นครั้งแรกโดย Dietrich Eckart และต่อมาเขาก็ได้จัดทำข้อความโพสต์ที่สำคัญหลายอย่างในรัฐบาลนาซี.
เขาได้ถูกมองว่าเป็นหนึ่งในนักเขียนหลักของกุญแจสำคัญของลัทธิอุดมการณ์ชาติสังคมนิยม รวมทั้งทฤษฏีเชื้อชาติ, การประหัตประหารต่อชาวยิว, เลเบนสเราม์, การยกเลิกสนธิสัญญาแวร์ซาย และการต่อต้านศิลปะสมัยใหม่ที่เสื่อมทราม เขาได้เป็นที่รู้จักกันสำหรับที่เขาได้ปฏิเสธและเกลียดชังต่อศาสนาคริสต์ มีบทบาทสำคัญในการพัฒนาของศาสนาคริสต์เชิงบวก(Positive Christianity)แห่งชาติเยอรมัน. ที่เนือร์นแบร์ก เขาได้ถูกตัดสินโทษประหารชีวิตด้วยการแขวนคอสำหรับข้อหาอาชญากรรมสงครามและอาชญากรรมต่อมนุษยชาติ.
วัลเทอร์ ฟุงค์
วัลเทอร์ ฟุงค์ () เป็นนักเศรษฐศาสตร์และเป็นเจ้าหน้าที่สมาชิกของนาซี ซึ่งทำหน้าที่เป็นรัฐมนตรีไรซ์ว่าการกระทรวงเศรษฐกิจ ตั้งแต่ปี ค.ศ. 1938 ถึง ค.ศ. 1945 และถูกดำเนินการในการพิจารณาคดีและลงโทษด้วยข้อหาอาชญากรสงครามที่สำคัญโดยศาลทหารระหว่างประเทศที่เนือร์นแบร์ก.
ด้วยเหตุที่มีความเชื่อกันว่าวัลเทอร์ ฟุงค์นั้นมีส่วนร่วมในการฆ่าล้างเผ่าพันธุ์ชาวยิวคือการนำเอาฟันทองออกมาจากศพชาวยิวในค่ายกักกันนาซีไปหลอมเหลวและอัดจนกลายเป็นทองคำแท่ง นำไปเก็บไว้ที่ธนาคารไรซ์ในช่วงสงครามโลกครั้งที่สองทำให้เขาได้รับฉายาว่า "นายธนาคารแห่งฟันทอง" ไม่ใช่แค่เพียงฟันทองเท่านั้น แม้แต่ทรัพย์สินของมีค่ามากมายของชาวยิวที่ถูกทิ้งไว้ก่อนที่จะนำไปยังห้องรมแก็สเพื่อสังหาร ในการพิจารณาคดี แม้ฟุงค์จะให้การปฏิเสธในชั้นศาล แต่ศาลกลับตัดสินโทษให้จำคุกตลอดชีวิต ฐานขโมยทรัพย์จากชาวยิว แต่ได้รับการปล่อยตัวเนื่องจากสุขภาพที่ไม่ดีของเขา เขาได้เสียชีวิตในสามปีต่อมา
กุสทัฟ ครุพพ์ ฟอน โบเลิน อุนด์ ฮัลบัค
กุสทัฟ ครุพพ์ ฟอน โบเลิน อุนด์ ฮัลบัค () เป็นผู้ดำเนินการกลุ่มอุตสาหกรรมหนักเยอรมัน เอจี ครุพพ์ ฟรีดริซ ตั้งแต่ปี ค.ศ. 1909 จนกระทั่งปี ค.ศ. 1941 เขาและลูกชายของเขา อัลเฟรดได้นำบริษัทไปสู่สงครามโลกครั้งที่สอง ด้วยการผลิตเกือบทุกอย่างสำหรับเครื่องจักรสงครามเยอรมัน ตั้งแต่ เรืออู, เรือรบประจัญบาน, ฮาวอิตเซอร์, รถไฟ, ปืนใหญ่รถไฟ, ปืนกล, รถยนต์, รถถังและอื่นๆอีกมากมาย ครุพพ์ได้ผลิตรถถังไทเกอร์ 1, บิ๊ก เบอร์ธา และปืนปารีส และสิ่งประดิษฐ์อื่นๆที่อยู่ภายใต้ของกุสทัฟ ภายหลังสงคราม ด้วยแผนที่จะตั้งข้อกล่าวกับกุสทัฟ ครุพพ์ในข้อหาอาชญากรสงครามที่การพิจารณาคดีเนือร์นแบร์กในปี ค.ศ. 1945 แต่ได้ถูกปล่อยตัวเพราะว่าตอนนั้นเขาล้มป่วยและชราภาพ
เบนนี เออร์คิวเดซ
เบนนี เออร์คิวเดซ (; ชื่อเล่น: เดอะเจ็ท; 20 มิถุนายน ค.ศ. 1952 — ) เป็นทั้งคิกบ็อกเซอร์, นักออกแบบคิวบู๊ และนักแสดงชาวอเมริกัน เออร์คิวเดซเดิมเป็นผู้เข้าแข่งขันคาราเต้แบบนอน-คอนแท็ก (แบบไม่ปะทะจริง) ก่อนที่จะมาเป็นผู้บุกเบิกการต่อสู้แบบฟูล-คอนแท็ก (แบบปะทะจริง) ในสหรัฐ โดยได้หันเหสู่คาราเต้แบบฟูล-คอนแท็กในปี ค.ศ. 1974 ซึ่งเป็นปีแห่งการก่อตั้งในสหรัฐ อันเป็นยุคของการต่อสู้ที่กติกามีความคลุมเครือและความแตกต่างกันของรูปแบบ ที่ก่อให้เกิดประเด็นถกเถียงอยู่บ่อยครั้ง เออร์คิวเดซยังเป็นที่รู้จักด้วยการชนะรายการระดับโลกถึงหกรายการในห้ารุ่นน้ำหนัก และส่วนใหญ่ยังไม่มีใครสามารถล้มเขาได้เมื่ออายุ 27 ปี จะมีก็แต่เพียงการแพ้ต่อมวยไทยที่ถูกปกคลุมด้วยข้อพิพาทเท่านั้น ในฐานะที่เออร์คิวเดซตกลงที่จะไม่ให้มีการตัดสิน ซึ่งเป็นข้อที่ถูกละเลยเมื่อการต่อสู้สิ้นสุดลง
ระหว่าง ค.ศ. 1974 และ 1993 เขาทำบันทึกสถิติผลงาน ชนะ 49 ครั้ง แพ้ 1 ครั้ง เสมอ 1 ครั้ง ด้วยการชนะน็อก 35 ครั้ง และไม่มีการตัดสิน 2 ครั้งที่เกิดจากการถกเถียง แม้ว่าเขาจะควรมีสถิติเพิ่มเติมจากการแข่งขัน ด้วยผลชนะอีก 10 ครั้ง แพ้ 0 ครั้ง เสมอ 1 ครั้งในการต่อสู้ระดับอาชีพที่ไม่มีเอกสารประกอบ ทำให้มีสถิติทั้งหมดเป็น ชนะ 59 ครั้ง แพ้ 1 ครั้ง เสมอ 2 ครั้ง ไม่มีการตัดสิน 2 ครั้ง (ชนะน็อก 45 ครั้ง) อย่างไรก็ตาม แหล่งที่มาที่แปรปรวนได้จัดให้เออร์คิวเดซชนะ 63 ครั้ง แพ้ 0 ครั้ง เสมอ 1 ครั้ง (ชนะน็อก 57 ครั้ง) และบนหน้าเว็บอย่างเป็นทางการของเขาเอง ได้บันทึกการต่อสู้ของเขาที่ชนะ 200 ครั้ง แพ้ 0 ครั้ง รวมถึงกล่าวว่าเขาชนะ 63 ครั้ง แพ้ 0 ครั้ง ชนะน็อก 57 ครั้งในรายการป้องกันตำแหน่ง ยิ่งกว่านั้น เขาอ้างว่าเป็นผู้ไร้พ่ายใน "สายดำระดับผู้ใหญ่" ก่อนที่จะเข้าสู่การแข่งคาราเต้ในแบบปะทะจริง ส่วนนิตยสาร"แบล็คเบลท์" ได้โหวตให้เออร์คิวเดซเป็น "คู่แข่งแห่งปี" ใน ค.ศ. 1978
ทั้งนี้ เขายังเคยปรากฏตัวในบทบาทการแสดงเป็นครั้งคราว ส่วนใหญ่เป็นภาพยนตร์แอคชันในช่วงคริสต์ทศวรรษ 1980 และ 90
ค็อนสตันทีน ฟ็อน น็อยราท
ค็อนสตันทีน แฮร์มัน คาร์ล ไฟร์แฮร์ ฟ็อน น็อยราท () เป็นนักการทูตชาวเยอรมันผู้ดำรงตำแหน่งรัฐมนตรีว่าการกระทรวงการต่างประเทศแห่งไรช์แห่งเยอรมนีระหว่าง ค.ศ. 1932–1938 การครองตำแหน่งในช่วงต้นปีของระบอบการปกครองของอดอล์ฟ ฮิตเลอร์ น็อยราทได้รับการยกย่องว่ามีบทบาทสำคัญในการแสวงหานโยบายต่างประเทศของระบอบเผด็จการนาซีในการทำลายสนธิสัญญาแวร์ซายและการขยายอาณาเขตในการนำไปใช้กับสงครามโลกครั้งที่สอง แม้ว่าเขาจะมักเกลียดยุทธวิธี หากอุดมการณ์นั้นไม่มีความจำเป็น ความเกลียดในท้ายที่สุดนี้ทำให้ฮิตเลอร์ต้องปลดน็อยราทออกจากตำแหน่งซึ่งเขาได้ยินยอมแต่โดยดีและได้ยกตำแหน่งให้กับโยอาคิม ฟ็อน ริบเบินทร็อพ มาแทนที่ที่ฮิตเลอร์เชื่อมั่น
น็อยราทได้ทำหน้าที่เป็น "ผู้สำเร็จราชการแห่งโบฮีเมียและมอเรเวีย" ในช่วงระหว่าง ค.ศ. 1939–1943 แม้ว่าอำนาจของเขาจะเป็นเพียงในนามเท่านั้นภายหลังจากเดือนกันยายน ค.ศ. 1941 เขาได้ถูกขึ้นศาลในฐานะอาชญากรสงครามสำคัญในเนือร์นแบร์คและถูกตัดสินให้จำคุกสิบห้าปีสำหรับการปฏิบัติตามหน้าที่และการกระทำของเขาในระบอบนาซี.
รายชื่อตัวละครในอินุยาฉะ เทพอสูรจิ้งจอกเงิน
หนึ่งในสองสมุนคนสนิทของเมโนมารุ เป็นผู้ที่ใส่ลูกปัดมากาทามะสะกดกับคิราร่าและคาโกเมะ
หนึ่งในสองสมุนคนสนิทของเมโนมารุ เป็นผู้ที่ก๊อบปี้ลอกเลียนพลังช่องว่างแห่งลมของมิโรคุ
ฮยัลมาร์ ชัคท์
ฮยัลมาร์ โฮราเซอ เกรลี ชัคท์ () เป็นนักเศรษฐศาสตร์, นายธนาคาร, นักการเมืองฝ่ายขวา-กลางและผู้ร่วมก่อตั้งพรรคประชาธิปัตย์เยอรมันในปี ค.ศ. 1918.เขาได้ทำหน้าที่เป็นกรรมาธิการการเงินและประธานแห่งไรช์บังค์ ภายใต้สาธารณรัฐไวมาร์. เขาเป็นนักวิจารณ์ที่รุนแรงจากการชดใช้ค่าปฏิกรรมสงครามของประเทศของเขาในช่วงภายหลังสงครามโลกครั้งที่หนึ่ง.
ในขณะที่เขาไม่เคยเข้าร่วมพรรคนาซี, เขาได้กลายเป็นผู้สนับสนุนแก่อดอล์ฟ ฮิตเลอร์และทำหน้าที่ในรัฐบาลฮิตเลอร์ในฐานะประธานแห่งไรช์บังค์(ค.ศ. 1933-1939) และรัฐมนตรีว่าการกระทรวงเศรษฐกิจไรซ์(สิงหาคม ค.ศ. 1934 - พฤศจิกายน ค.ศ. 1937) ด้วยเหตุนี้ ชัคท์ได้มีบทบาทสำคัญในการใช้นโยบายทางการเมืองของฮิตเลอร์.
ในห่วงเวลาที่เยอรมันอยู่ในยุค "มหัศจรรย์เศรษฐกิจ" ซัคในฐานะรัฐมนตรีเศรษฐกิจได้คัดค้านนโยบายของฮิตเลอร์ที่จะให้เริ่มการสั่งสมอาวุธครั้งใหม่ของเยอรมันซึ่งเป็นการละเมิดสนธิสัญญาแวร์ซาย (ในมุมมองของเขา) ที่จะทำให้เศรษฐกิจเยอรมันนั้นต้องยุ่งเหยิง ด้วยความคิดเห็นของเขาในเรื่องนี้ได้ทำให้ชัคท์ต้องปะทะคารมกับฮิตเลอร์และเกอริงบ่อยครั้ง เขาได้ถูกปลดออกจากตำแหน่งประธานแห่งไรช์บังค์ในเดือนมกราคม ค.ศ. 1939 เขาเป็นรัฐมนตรีเข้ากรุที่ยังรับเงินเดือนไปเรื่อยๆ จนกระทั่งเขาได้ถูกไล่ออกจากรัฐบาลในมกราคม ค.ศ. 1943 ภายหลังสงคราม เขาได้ตกเป็นจำเลยในการพิจารณาคดีเนือร์นแบร์กและได้ถูกตัดสินให้พ้นผิด
ในปี ค.ศ. 1953 เขาได้ก่อตั้งหอธนาคารเอกชนในเมืองดึสเซิลดอร์ฟ เขายังคงให้คำแนะนำแก่ประเทศที่กำลังพัฒนาในเรื่องการพัฒนาเศรษฐกิจ
ชัคท์ได้เสียชีวิตลงในมิวนิก, เยอรมนี เมื่อวันที่ 3 มิถุนายน ค.ศ. 1970.
หนังสือเพลงสดุดี
หนังสือเพลงสดุดี () หรือที่เรียกว่า บทเพลงสรรเสริญ เป็นบทสรรเสริญพระเจ้าของกษัตริย์ดาวิดและโมเสส ที่ถูกบันทึกไว้ในคัมภีร์ไบเบิล ภาคพันธสัญญาเดิม เป็นหนังสือในพระคัมภีร์ที่มีบทมากที่สุดในบรรดาคัมภีร์ไบเบิล มีทั้งหมด 150 บทด้วยกัน มีหลายบรรพ เป็นพระคัมภีร์ประเภทบทกวี ตั้งแต่บทที่1-73จะประพันธ์โดยกษัตริย์ดาวิด ส่วนบทที่ 90 จะแต่งโดยโมเสส
โนโวรอสซียา
โนโวรอสซียา (; ), หรือ นิวรัสเซีย หรือเรียกอีกแบบว่า เซาท์รัสเซีย เป็นชื่อเรียกของภูมิภาคทางประวัติศาสตร์ของจักรวรรดิรัสเซีย อยู่ทางตอนเหนือของ ทะเลดำ (ปัจจุปันเป็นส่วนหนึ่งของ ยูเครน) โนโวรอสซียาจัดตั้งเป็นจังหวัดใหม่ของจักรวรรดิรัสเซีย ("Novorosiiskaia guberniia") ในปี 1764 จากแนวรบภูมิภาคทางทหารโดดเดี่ยวของ southern Hetmanate ซื่งจัดตั้งขึ้นในช่วง สงครามกับจักรวรรดิออตโตมัน ซึ่งต่อมาได้ผนวกร่วม Zaporozhian Sich ในปี 1775 และต่อมาได้รวมเอาภูมิภาค Bessarabia ของ มอลโดวา, ภูมิภาค Black Sea littoral (Prychornomoria), Zaporizhia, Tavria, the Azov Sea littoral (Pryazovia), the Tatar ในภูมิภาคไครเมีย, the Nogai steppe ที่แมน้ำ Kuban River, และดินแดน Circassian ของยูเครนยุคใหม่
ภูมิภาคเป็นส่วนหนึ่งของจักรวรรดิรัสเซีย กระทั่งล่มสลายในการปฏิวัติเดือนกุมภาพันธ์ ปี 1917 ดินแดนควบคุมโดยสาธารณรัฐรัสเซีย ใน 1918 และมีการจัดตั้งรัฐยูเครน และ สาธารณรัฐโซเวียตยูเครน ในเวลาเดี่ยวกัน ในปี 1918–1920 ดินแดนควบคุมโดยรัฐบาลเซาท์รัสเซีย ที่ต่อต้านบอลเชวิก และสนับสนุนWhite movement จนกระทั่งฟายแพ้ ดินแดนควบคุมโดยฝ่ายโซเวียต โดยเป็นส่วนหนึ่งของ สาธารณรัฐสังคมนิยมโซเวียตยูเครน และต่อมาคือ สหภาพโซเวียต ตั้งแต่ปี 1922
ตั้งแต่การล่มสลายของสหภาพโซเวียต ในปี 1991 มีความพยายามที่จะจัดตั้งโนโวรอสซียาอีกครั้ง โดยเห็นได้ชัดจากความขัดแย้งของขบวนการที่ฝักใฝ่รัสเซีย นำมาซึ่งการจัดตั้ง สมาพันธรัฐโนโวรอสซียา ซึ่งทำให้รัฐบาลยูเครนเปิดฉากการรุกโต้ตอบทางทหารใน สงครามในดอนบัสส์
ตำบลสันผักหวาน
ตำบลสันผักหวาน ตั้งอยู่ในเขตอำเภอหางดง จังหวัดเชียงใหม่ อยู่ทางทิศใต้ของเวียงเชียงใหม่ราว 7 กิโลเมตร
ตำบลสันผักหวานมีอาณาเขตติดต่อกับ 5 ตำบลใน 2 อำเภอ ได้แก่
ตำบลสันผักหวานแบ่งออกเป็น 7 หมู่บ้าน ได้แก่
เทศบาลตำบลสันผักหวานเป็นเขตการปกครองส่วนท้องถิ่นระดับเทศบาลตำบล มีอาณาเขตครอบคลุมทั้งตำบลสันผักหวาน
ปัจจุบัน ตำบลสันผักหวานมีประชากรทั้งหมด 15,213 คน แบ่งเป็น ชาย 6,936 คน หญิง 8,277 คน ข้อมูล ณ สิ้นปี 2560
ตายกี่ชาติก็ขาดเธอไม่ได้
ตายกี่ชาติก็ขาดเธอไม่ได้ (อังกฤษ: Saviour Of The Saul) เป็นภาพยนตร์ฮ่องกงแอกชั่นจากปี ค.ศ. 1992 กำกับโดย หยวน ขุย และ เจฟฟรีย์ เลา นำแสดงโดย หลิว เต๋อหัว, เหมย ยั่นฟาง ภาพยนตร์เรื่องนี้มีภาคต่อคือ ตายกี่ชาติก็ขาดเธอไม่ได้ 2
จิ้งจอกเงิน เป็นนักฆ่าที่ได้รับคำสั่งจากแก๊งค์ให้ตามเก็บอาจารย์ของตัวเองที่อยู่ในคุก เพราะทำงานพลาด ก่อนอาจารย์จะตายได้ขอร้องให้ช่วยแก้แค้น เหม่ยจิน เป็นคนที่ทำงานพลาดและมีปัญหารักสามเส้ากับเพื่อนร่วมงาน และหนึ่งในนั้นคือ อาฉิน ที่รักกันมาตั้งแต่เด็ก เหม่ยจินไม่อยากให้อาฉินมีอันตรายจึงปฏิเสธรักและหนีไป แล้วอาฉินจะตามหาเหม่ยจินเจอหรือไม่ จิ้งจอกเงินจะแก้แค้นให้กับอาจารย์ได้หรือไม่
ตายกี่ชาติก็ขาดเธอไม่ได้ 2
ตายกี่ชาติก็ขาดเธอไม่ได้ 2 (อังกฤษ: Saviour Of The Saul II) เป็นภาพยนตร์ฮ่องกงแอกชั่นจากปี ค.ศ. 1992 กำกับโดย หยวน ขุย และ เจฟฟรีย์ เลา นำแสดงโดย หลิว เต๋อหัว, กวน จือหลิน ภาพยนตร์เรื่องนี้เป็นภาคต่อของภาพยนตร์เรื่อง ตายกี่ชาติก็ขาดเธอไม่ได้
การกลับมาอีกครั้งของหลิว เต๋อหัว ซึ่งเป็นเรื่องราวของชายคนหนึ่งที่ฝันเรื่องเดิมๆ เกี่ยวกับนางในฝันมา 28 ปี และวันหนึ่งเขาได้อ่านหนังสือพิมพ์เจอว่าถ้าใครหาธิดาหยกเย็นตำหนักจอมมารได้จะมีรางวัลให้ แต่ทว่าธิดาหยกเย็นคือคนเดียวกับนางในฝันของหลิวที่ตามหามาตลอด แต่จอมมาร กระดูกดำอยากได้พลังชีวิตของธิดาหยกเย็นส่วนหลิวจะตามช่วยเหลือนางในฝันได้หรือไม่...